
144 DR.31.3.2010 

 
Faktor taburan hujan yang tinggi sering melanda kawasan Ranau juga turut 
meletakkan jalan ini sering kali terdedah kepada risiko berlakunya tanah runtuh.  

Untuk makluman Ahli Yang Berhormat, kementerian kini sedang menaik 
taraf Jalan Ranau ke Tambunan daripada gravel kepada berturap. Setakat ini 
hanya 22 kilometer jalan berturap, iaitu sepanjang 13 kilometer telah 
dinaiktarafkan dalam Rancangan Malaysia Kelapan, dan 9 kilometer lagi akan 
disiapkan dalam Rancangan Malaysia Kesembilan. Memandangkan pelaksanaan 
projek naik taraf ini dibuat secara reka dan bina (design and build) dengan izin, 
maka kontraktor terikat dengan kerja-kerja penyelenggaraan jalan selama dua 
tahun iaitu tempoh tanggungan kecacatan (defect liability period). Kementerian 
akan memastikan sebarang kecacatan seperti jalan berlubang dan tanah runtuh 
dibaiki dengan segera. 

Untuk makluman Ahli Yang Berhormat juga, bagi projek-projek yang 
ditawarkan secara reka dan bina, kerja-kerja penyeliaan projek dilaksanakan oleh 
perunding yang dilantik sendiri oleh kontraktor. Pada masa yang sama, Jabatan 
Kerja Raya Sabah turut menempatkan seorang jurutera projek di tapak khusus 
untuk mengaudit kerja-kerja perunding. JKR daerah turut dijemput hadir ke setiap 
mesyuarat tapak yang diadakan pada setiap bulan. Bagi baki sepanjang 33 
kilometer jalan yang masih pada tahap gravel, Kementerian Kerja Raya telah 
memohon untuk dinaik taraf kepada jalan berturap dalam Rancangan Malaysia 
Kesepuluh dengan anggaran kos RM180 juta. Untuk bahagian jalan ini, 
kementerian akan memastikan reka bentuk jalan lebih menggunakan struktur 
jambatan berbanding pemotongan bukit untuk mengelakkan kejadian tanah 
runtuh. 

Yang Berhormat Ranau juga membangkitkan status projek-projek jalan di 
Parlimen beliau yang tertangguh pelaksanaannya di bawah Rancangan Malaysia 
Kesembilan dan memohon supaya projek-projek ini disenaraikan di bawah 
Rancangan Malaysia Kesepuluh. Untuk makluman Yang Berhormat Ranau, tiada 
projek di bawah Kementerian Kerja Raya yang ditangguhkan di Parlimen Ranau 
dalam Rancangan Malaysia Kesembilan. Yang Berhormat Sarikei membangkitkan 
isu naik taraf Jalan Bukit Huang-Sekumang ke Tanjong Manis.  

Tuan Yang di-Pertua, untuk makluman Ahli Yang Berhormat, kementerian 
sedar akan keperluan menambah baik Jalan Bukit Huang-Sekumang ke Tanjong 
Manis memandangkan Tanjong Manis akan menjadi salah satu di antara tiga 
pusat pembangunan utama di dalam SCORE dan juga telah dikenal pasti untuk 
menjadi halal hab yang pertama di Wilayah Sabah dan Sarawak. 

Yang Berhormat Sarikei juga meminta menyatakan, adakah kementerian 
menambah baik sepanjang lebuh raya dari sempadan Betong-Sarikei ke Simpang 
Jalan Bulat Sarikei. Tuan Yang di-Pertua, untuk makluman Ahli Yang Berhormat, 
kementerian sedar bahawa jalan utama dari sempadan Betong-Sarikei ke 
Simpang Jalan Bulat berada di dalam keadaan kurang memuaskan. Jalan ini telah 
dibina lebih daripada 20 tahun yang lalu dan merupakan sebahagian daripada 
jalan raya utama Sarawak yang menghubungkan Kuching, Sarikei, Sibu, Bintulu, 
Seri Aman, Miri dan selanjutnya ke Brunei dan Sabah. Perancangan kementerian 
adalah untuk meluruskan jalan sepanjang 17.4 kilometer termasuk pembinaan tiga 
jambatan dari sempadan Bahagian Betong – Sarikei sehingga Persimpangan 
Jalan Repok – Jalan Bulat.  

Pelaksanaan Projek Jalan Persekutuan di Semenanjung. Yang Berhormat 
Rantau Panjang memohon kerajaan menyegerakan pembangunan Jalan Kota 
Bharu – Kuala Krai, Kelantan. Tuan Yang di-Pertua, untuk makluman Ahli Yang 
Berhormat, projek membina jalan baru dari Kota Bharu ke Kuala Krai, Kelantan 



Faktor taburan hujan yang tinggi sering melanda kawasan Ranau juga turut meletakkan jalan ini sering kali terdedah kepada risiko berlakunya tanah runtuh. Untuk makluman Ahli Yang Berhormat, kementerian kini sedang menaik taraf Jalan Ranau ke Tambunan daripada gravel kepada berturap. Setakat ini hanya 22 kilometer jalan berturap, iaitu sepanjang 13 kilometer telah dinaiktarafkan dalam Rancangan Malaysia Kelapan, dan 9 kilometer lagi akan disiapkan dalam Rancangan Malaysia Kesembilan. Memandangkan pelaksanaan projek naik taraf ini dibuat secara reka dan bina (design and build) dengan izin, maka kontraktor terikat dengan kerja-kerja penyelenggaraan jalan selama dua tahun iaitu tempoh tanggungan kecacatan (defect liability period). Kementerian akan memastikan sebarang kecacatan seperti jalan berlubang dan tanah runtuh dibaiki dengan segera. Untuk makluman Ahli Yang Berhormat juga, bagi projek-projek yang ditawarkan secara reka dan bina, kerja-kerja penyeliaan projek dilaksanakan oleh perunding yang dilantik sendiri oleh kontraktor. Pada masa yang sama, Jabatan Kerja Raya Sabah turut menempatkan seorang jurutera projek di tapak khusus untuk mengaudit kerja-kerja perunding. JKR daerah turut dijemput hadir ke setiap mesyuarat tapak yang diadakan pada setiap bulan. Bagi baki sepanjang 33 kilometer jalan yang masih pada tahap gravel, Kementerian Kerja Raya telah memohon untuk dinaik taraf kepada jalan berturap dalam Rancangan Malaysia Kesepuluh dengan anggaran kos RM180 juta. Untuk bahagian jalan ini, kementerian akan memastikan reka bentuk jalan lebih menggunakan struktur jambatan berbanding pemotongan bukit untuk mengelakkan kejadian tanah runtuh. Yang Berhormat Ranau juga membangkitkan status projek-projek jalan di Parlimen beliau yang tertangguh pelaksanaannya di bawah Rancangan Malaysia Kesembilan dan memohon supaya projek-projek ini disenaraikan di bawah Rancangan Malaysia Kesepuluh. Untuk makluman Yang Berhormat Ranau, tiada projek di bawah Kementerian Kerja Raya yang ditangguhkan di Parlimen Ranau dalam Rancangan Malaysia Kesembilan. Yang Berhormat Sarikei membangkitkan isu naik taraf Jalan Bukit Huang-Sekumang ke Tanjong Manis. Tuan Yang di-Pertua, untuk makluman Ahli Yang Berhormat, kementerian sedar akan keperluan menambah baik Jalan Bukit Huang-Sekumang ke Tanjong Manis memandangkan Tanjong Manis akan menjadi salah satu di antara tiga pusat pembangunan utama di dalam SCORE dan juga telah dikenal pasti untuk menjadi halal hab yang pertama di Wilayah Sabah dan Sarawak. Yang Berhormat Sarikei juga meminta menyatakan, adakah kementerian menambah baik sepanjang lebuh raya dari sempadan Betong-Sarikei ke Simpang Jalan Bulat Sarikei. Tuan Yang di-Pertua, untuk makluman Ahli Yang Berhormat, kementerian sedar bahawa jalan utama dari sempadan Betong-Sarikei ke Simpang Jalan Bulat berada di dalam keadaan kurang memuaskan. Jalan ini telah dibina lebih daripada 20 tahun yang lalu dan merupakan sebahagian daripada jalan raya utama Sarawak yang menghubungkan Kuching, Sarikei, Sibu, Bintulu, Seri Aman, Miri dan selanjutnya ke Brunei dan Sabah. Perancangan kementerian adalah untuk meluruskan jalan sepanjang 17.4 kilometer termasuk pembinaan tiga jambatan dari sempadan Bahagian Betong- Sarikei sehingga Persimpangan Jalan Repok- Jalan Bulat. Pelaksanaan Projek Jalan Persekutuan di Semenanjung. Yang Berhormat Rantau Panjang memohon kerajaan menyegerakan pembangunan Jalan Kota Bharu- Kuala Krai, Kelantan. Tuan Yang di-Pertua, untuk makluman Ahli Yang Berhormat, projek membina jalan baru dari Kota Bharu ke Kuala Krai, Kelantan.